Oficialusis leidinys L 063 , 02/03/1985 p. 0026 - 0027

specialusis leidimas suomių kalba: skyrius 3 tomas 18 p. 0112

specialusis leidimas ispanų kalba: skyrius 03 tomas 33 p. 0234

specialusis leidimas švedų kalba: skyrius 3 tomas 18 p. 0112

specialusis leidimas portugalų kalba skyrius 03 tomas 33 p. 0234



Komisijos sprendimas 1985 m. vasario 8 d. iš dalies keičiantis Sprendimą 82/426/EEB dėl gyvūnų sveikatos reikalavimų ir veterinarinio sertifikavimo importuojant šviežią mėsą iš Jungtinių Amerikos Valstijų (85/164/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Direktyva 83/91/EEB [2], ypač į jos 16 straipsnį, kadangi Komisijos sprendime 82/426/EEB [3] nustatyti gyvūnų sveikatos ir veterinarinio sertifikavimo reikalavimai importuojant šviežią mėsą iš Jungtinių Amerikos Valstijų; kadangi, nerizikuojant, kad išplis liga, įmanoma įsileisti galvijų mėsą, jei šie galvijai yra kilę iš Jungtinių Amerikos Valstijų arba Kanados ir dalį laiko praleido bet kurioje šių šalių; kadangi ir Jungtinės Amerikos Valstijos, ir Kanada yra įsipareigojusios Komisijai ne vėliau kaip per 24 val. pranešti jai ir valstybėms narėms apie svarbios epizootinės ligos atvejo patvirtinimą; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 82/426/EEB priede pateikto Gyvūnų sveikatos sertifikato IV dalis pakeičiama taip: "IV. Sveikatos patvirtinimas Aš, toliau pasirašęs oficialiai paskirtas veterinarijos gydytojas, patvirtinu, kad pirmiau aprašyta šviežia mėsa, jei tai: - šviežia galvijų mėsa — yra gyvūnų, kurie Jungtinėse Amerikos Valstijose arba Kanadoje iki skerdimo išbuvo ne mažiau kaip tris mėnesius, o jaunesni kaip trijų mėnesių amžiaus — nuo gimimo, - šviežia kiaulių, avių ir ožkų mėsa — yra gyvūnų, kurie Jungtinių Amerikos Valstijų teritorijoje iki skerdimo išbuvo ne mažiau kaip tris mėnesius, o jaunesni kaip trijų mėnesių amžiaus — nuo gimimo, - šviežia naminių vienakanopių mėsa — yra gyvūnų, kurie Jungtinių Amerikos Valstijų teritorijoje arba į Tarybos sprendime 79/542/EEB pateiktą sąrašą įtrauktoje kaimyninėje valstybėje iki skerdimo išbuvo ne mažiau kaip tris mėnesius, o jaunesni kaip trijų mėnesių amžiaus — nuo gimimo, - šviežia kiaulių mėsa — yra gyvūnų, atvežtų iš ūkių, kuriems per paskutiniąsias šešias savaites sveikatos sumetimais nebuvo taikomi su kiaulių bruceliozės protrūkiu susiję draudimai, - šviežia avių ir ožkų mėsa — yra gyvūnų, atvežtų iš ūkių, kuriems per paskutiniąsias šešias savaites sveikatos sumetimais nebuvo taikomi su avių arba ožkų bruceliozės protrūkiu susiję draudimai." +++++ TIFF +++++ 2 straipsnis Šis sprendimas skirtas valstybėms narėms. Priimta Briuselyje, 1985 m. vasario 8 d. Komisijos vardu Frans Andriessen Pirmininko pavaduotojas [1] OL L 302, 1972 12 31, p. 28. [2] OL L 59, 1983 3 5, p. 34. [3] OL L 186, 1982 6 30, p. 54. --------------------------------------------------